id id id eo en ms id sl ms id en ms id ms id id ms id id id ms en id id id id id id ms ms en en en fa en en en en de en en en pl en en en en en en sv fr de de fr fr fr sv en fr en ja fr de fr es nb fr de en en sv de de fr en fr it fr en fr nl en id en en en en en id tr en eo en ms id id ms pt tr id en en en en ms id ms tr es es es pt es en en en la es es es en
Pesta ‘Ngambat Ikan’ Masuk Kalendar Pelancongan Terengganu - Teganu Kita
Menjadi kelaziman bagi penduduk Kampung Pengkalan Merbau, Setiu mengadakan aktiviti mengerau ikan sungai atau dikenali masyarakat Terengganu sebagai ‘mengambat’ ikan setiap kali tiba musim kemarau.
Tradisi turun temurun sejak 100 tahun lalu,  masih kekal ke hari ini apabila lebih 50 penduduk bersama-sama kakitangan kerajaan dan swasta turun ke Sungai Nerus untuk  mengambat ikan.
Untuk memulakan aktiviti itu, mereka turun seawal jam 7.30 pagi bagi memasang pukat merentangi sungai untuk dijadikan sebagai kawasan kepungan ikan.
Kemudiannya sebilangan penduduk mengunakan buluh memukul air dari menghalau ikan masuk ke dalam kawasan kepungan itu.
Apabila ikan masuk ke dalam perangkap, sekumpulan lagi penduduk  menangkap ikan beramai-ramai.
Pengerusi Jawatankuasa Pelancongan dan Kebudayaan Negeri, Dato’ Mohd Jidin Shafee, berkata pesta sebegini berpotensi ditonjolkan sebagai produk pelancongan baru di Setiu, selain sebagai promosi awal Tahun Melawat Terengganu (TMT) 2017.
Katanya, sedikit penambahan kepada aktiviti itu, termasuk berakit menyusuri sungai dan pertandingan memasak ikan air tawar pastinya lebih menarik untuk orang ramai dan pelancong luar.
“Juga mengadakan kerjasama dengan pelbagai agensi pelancongan agar memasukkan aktiviti mengambat dalam pakej masing-masing.
“Langkah itu pastinya mampu mencapai sasaran 5 juta pelancong ke Terengganu pada tahun ini, berbanding 4.5 juta pelancong pada tahun lalu,” katanya
Beliau berkata demikian selepas Program Mengambat Ikan di Sungai Nerus, anjuran Tourism Terengganu di kampung itu, hari ini.
Hadir sama, Speaker DUN, Dato’ Mohd Zubir Embong; ADUN Langkap, Dato’ Sabri Mohd Nor dan ADUN Batu Rakit, Bazlan Abd Rahman.
Sabri berkata, aktiviti mengambat ikan, bagaikan rutin mingguan  bagi penduduk kampung setiap kali tiba musim kemarau.
Katanya, penduduk setia menghidupkan aktiviti itu kerana tidak mahu tradisi diamalkan nenek moyang dibiarkan  tanpa pewaris.
“Ketika dahulu, penduduk bergotong royong bermula dengan mencari ranting kayu dan memasak, sebelum bersama-sama menikmati hidangan hasil tangkapan di tepi sungai.
“Suasana seperti itu, masih kekal diamalkan. Kami membawa semua peralatan seperti dapur, tong gas, periuk dan kuali untuk masak pelbagai lauk,” katanya.
Fatihah Aminuddin, 25, dari Batu Rakit berkata dia teruja kerana dapat bersama-sama penduduk Pengkalan Merbau mengerau ikan sungai, lain masa mahu turut serta jika ada peluang.
“Di kampung saya, hanya ada parit, jadi tidak pernah tengok dan alami aktiviti seumpama itu, sangat puas hati walaupun hasil tangkapan kurang memuaskan sebaik selesai mengerau ambil kesempatan menjamu selera hasil tangkapan bersama penduduk,” katanya
« Keputusan Permohonan Ke Universiti, Politeknik Premier Boleh Disemak Esok
Akuapolitan Kuala Nerus Tingkat Pendapatan 500 Keluarga Nelayan »
Leave a Reply Cancel reply
Your email address will not be published. Required fields are marked *
Save my name, email, and website in this browser for the next time I comment.
61,827 Murid Terengganu Kembali Ke Sekolah Hari Ini July 15, 2020
Pelaksanaan Penebusan Ganti Cuti Rehat Dikaji Semula July 14, 2020
Archives Select Month July 2020  (24) April 2019  (1) July 2018  (1) November 2017  (3) May 2017  (1) April 2017  (1) June 2016  (2) May 2016  (29) April 2016  (28) March 2016  (21) February 2016  (31) January 2016  (30) December 2015  (19) November 2015  (16) October 2015  (5) January 2015  (1) December 2014  (2) July 2014  (39) June 2014  (72) May 2014  (50) April 2014  (47) March 2014  (64) February 2014  (23)
Contact us: [email protected]
Latest Post April 27, 2019
iRobot Roomba Malaysia Vacuuming Robot with Wi Fi Connectivity Works with Alexa July 17, 2018
Tarikh Perhimpunan Agung UMNO Dipinda 25-29 November November 8, 2017
YPPM Sambut Baik Peruntukan RM2.5 Juta November 8, 2017
Polis Terengganu Keluar 6,297 Saman Menjelang Raya November 7, 2017